stanford-oval/wikipedia huggingface dataset:
מחלוקת המאסטרס של טיילור סוויפט
רקע

בתעשיית המוזיקה, מאסטר הוא תהליך של איזון (איקווליזציה), קימפרוס, הדגשה או הפחתה של תדרים מסוימים, הפחתת רעשים והגבלת עוצמה. טיפול טוב במאסטרינג יעניק לדיסק גוון אחיד וייחודי. בשלב זה נקבעים סדר השירים וסוג החיתוך ביניהם (fade in – Fade out). בסופו של התהליך, המוזיקה מוקלטת למדיה דיגיטלית או אופטית שתשמש כמאסטר שאיתה ישוכפלו העתקים. כל מי שרוצה ליצור העתק, חייב לבקש הרשאות מבעלי המאסטר. לפני הופעתן של פלטפורמות המוזיקה הדיגיטליות, כדוגמת הורדה וסטרימינג בשנות ה-2010, מוזיקאים הסתמכו על חברות התקליטים שלהם שיקדמו את המוזיקה שלהם בדרכים מסורתיות, למשל ברדיו, או באמצעות יצירת עותקים פיזיים של תקליטיהם. חברות התקליטים האלה דרשו בדרך כלל מהאמנים החתומים אצלן לחתום על חוזה הקלטות במסגרתו ויתרו על המאסטרס שלהם "לצמיתות".
הזמרת-יוצרת האמריקאית טיילור סוויפט פיתחה עניין בשלב מוקדם של חייה במוזיקת קאנטרי ובכתיבת שירים. כשהייתה בת אחת-עשרה, היא ומשפחתה ביקרו בפעם הראשונה בנאשוויל, טנסי, בניסיון להשיג חוזה הקלטות, אך ללא הצלחה. בהמשך, חתמה על חוזה עם ביג משין רקורדס, במסגרתו, הסכימה לתת לביג משין את הזכויות על המאסטרס של ששת אלבומיה הראשונים, תמורת מקדמה כספית. בין השנים 2006 ל-2017, הוציאה סוויפט שישה אלבומי אולפן באמצעות ביג משין: Taylor Swift‏ (2006), Fearless‏ (2008), Speak Now‏ (2010), Red‏ (2012), 1989 (2014) ו-Reputation‏ (2017). בנובמבר 2018 הסתיים החוזה עם ביג משין לייבל גרופ (BMLG), וסוויפט חתמה על חוזה הקלטות חדש עם יוניברסל מיוזיק גרופ (UMG) וחברת התקליטים ריפבליק רקורדס. באותה העת, דווח בווראייטי כי קטלוג המוזיקה של סוויפט מהווה 80 אחוזים מהכנסותיה של ביג משין. בזכות החוזה החדש עם ריפבליק רקורדס, התאפשר לסוויפט להיות הבעלים של המאסטרס שלה החל מ-Lover‏ (2019) ועד לכל אלבום שתוציא במהלך הקריירה שלה.
סקוטר בראון הוא מנהל מוזיקה ואיש עסקים, אשר ידוע בניהול הקריירה של זמרי הפופ אריאנה גרנדה וג'סטין ביבר, תוך שעבד עם הראפר קניה וסט. לסוויפט היו סכסוכים פומביים עם קניה וסט, בעקבות התקרית בטקס פרסי הווידאו קליפים של MTV לשנת 2009 (המכונה לעיתים קרובות "Kanyegate") והוצאת השיר שלו "Famous" משנת 2016.
פרטים > רכישתה של ביג משין רקורדס

ב-30 ביוני 2019, ביג משין רקורדס (באמצעותה יצאו ששת אלבומי האולפן הראשונים של סוויפט) הודיעה כי נרכשה (על פי הדיווחים תמורת 300 מיליון דולרים) על ידי מנהל המוזיקה ואיש העסקים סקוטר בראון וחברתו איתקה הולדינגס. הרכישה מומנה על ידי קרלייל גרופ ומספר חברות השקעות פרטיות אחרות. במסגרת הרכישה, המאסטרס על ששת אלבומי האולפן הראשונים של סוויפט היו בבעלותו של בראון, לכאורה.
זמן קצר לאחר מכן, באותו יום ההכרזה של ביג משין, סוויפט גינתה את הרכישה בחשבון הטאמבלר שלה. היא הצהירה כי ניסתה לקנות את המאסטרס שלה "במשך שנים", אך לא ניתנה לה הזדמנות, אלא אם כן הייתה חותמת על חוזה הקלטות חדש עם ביג משין. בעת שהיא ידעה שביג משין עומדת למכירה, היא אמרה שהיא לא מודעת לכך שבראון יהיה הקונה, אותו תיארה כ"בריון בלתי פוסק ומניפולטיבי": ”בעיקרו של דבר, המורשת המוזיקלית שלי עומדת להיות בידי מי שניסה לפרק אותה”. היא האשימה את בורצ'טה בבגידה, היות שהיה מודע ליחסים שלה עם בראון ובכל זאת, מכר לו את קטלוג המוזיקה שלה.
בעקבות פוסט הטאמבלר של סוויפט, פרסם בורצ'טה פוסט בשם "הגיע הזמן לאמת" באתר ביג משין לייבל גרופ. ב-25 ביוני 2019 קיימו בעלי המניות של ביג משין ואיתקה הולדינגס של בראון שיחת טלפון בנוגע לעסקה. בעוד אביה של סוויפט, סקוט סוויפט, היה אחד מבעלי המניות (החזיק בארבעה אחוזים מהחברה), הוא לא הצטרף לשיחת הטלפון בגלל "NDA קפדני מאוד". בורצ'טה סיפר כי שלח מסרון לסוויפט בלילה שאירע ב-29 ביוני, תוך שהסתייג מטענותיה. הוא הכחיש והצהיר שלא הייתה בינה לבין בראון עוינות, ותיאר אותו כ"מקור מידע טוב". הוא גם פרסם לכאורה, מסרון בו הוצגו חלקים מחוזה ההקלטות של סוויפט, בהם היה כתוב על התחייבותה להישאר בחברת התקליטים במשך שבע שנים, תוך מכירת המאסטרס שלה לחברת התקליטים עצמה. עם זאת, המסרון לא אומת ואין ראיות לקיומו.
פרטים > מחלוקות עוקבות

כתוצאה מרכישתה של ביג משין רקורדס, חלו מחלוקות עוקבות שאירעו בכמה פרקי זמן שונים. בנובמבר 2019 האשימה סוויפט את בראון ובורצ'טה כי אסרו עליה לבצע את שיריה הישנים במהלך טקס פרסי המוזיקה האמריקאית 2019 ובמהלך צילומי הסרט התיעודי Miss Americana‏ (2020). מטעם ביג משין דחו בהתחלה את טענותיה של סוויפט, תוך שמסרו כי "הסכמנו לאמנים החתומים אצלנו לבצע את שיריהם בטקסים ואירועים שונים" אך לא ציינו את שמה של סוויפט. בהמשך, הצהירו מטעם ביג משין כי התנהל משא ומתן עם דיק קלארק פרודקשנס (החברה האחראית על פרסי המוזיקה האמריקאית), בעוד שמטעם דיק קלארק פרודקשנס נמסר שהדבר מעולם לא קרה.
בראון טען שקיבל "איומי מוות" ממעריציה של סוויפט, והפציר בה לקיים עמו שיחה בעניין. באפריל 2020, ביג משין הוציאה את Live from Clear Channel Stripped 2008, אלבום הופעה במסגרתו הוקלטה הופעתה של סוויפט ב-Clear Channel, משנת 2008. סוויפט אמרה שהיא לא אישרה את ההוצאה הזו וכינתה את המאורע כ"אירוע של תאוות בצע" ו"חסר בושה". באוקטובר מכר בראון את המאסטרס, הקליפים ושאר היצירות האמנותיות של סוויפט, לשמרוק הולדינגס תמורת 300 מיליון דולרים. היא טענה כי בראון הציע לה הזדמנות לרכוש את המאסטרס, בתנאי שתחתום על הסכמים שנויים במחלוקת. היא גם דחתה את הצעתה של חברת שמרוק הולדינגס להיות שותפה לכך, בנימוק שבראון ימשיך להרוויח כספים מיצירותיה המוזיקליות.
תגובה ופרשנות

בכלי התקשורת השונים הדגישו את התנגדותה הציבורית של סוויפט לרכישת המאסטרס שלה כפורצת דרך. בניגוד לנושאי הבעלות על המאסטרס והסכסוכים שהיו בין אמנים לחברות התקליטים שלהם כמו: פרינס, הביטלס, ג'נט ג'קסון ודף לפרד, סוויפט הייתה אחת מהבודדות שהביאה את זה לתקשורת ולרשתות החברתיות. הפוסטים שלה ברשתות החברתיות הובילו לתמיכות ולהתנגדויות רבות; בין אלה שתמכו בה ניתן למנות את הלסי, סקיי פררה ואיגי אזליה, שהצדיקו אותה ואת הכמיהה שלה לכך שהאמנים יחזיקו בעצמם במאסטרס ובמוזיקה שלהם. בין מתנגדיה נמנו ג'סטין ביבר ודמי לובאטו, שהאמינו שבראון הוא "איש בעל אופי טוב".
המגזין רולינג סטון תיאר את "מחלוקת המאסטרס של טיילור סוויפט" כאחד מ-"50 הרגעים החשובים ביותר בתעשיית המוזיקה בשנות ה-2010". בנוסף לכך, נכתב שם כי "בעוד בראון ובורצ'טה מתנגדים בתוקף [לטענותיה של סוויפט], העובדות האמיתיות של המצב עשויות שלא להיות חשובות, היות שסוויפט משתמשת בכל כלי שיש לה, על מנת להביא לקץ המחלוקת". על פי הדיווחים בגרדיאן, "מחלוקת המאסטרס של טיילור סוויפט" הייתה מעין רמז על שינוי בעידן המוזיקה הדיגיטלית, בו אמנים מודעים יותר לבעלותם על המוזיקה שלהם, תוך שהם לא מסתמכים על חברות התקליטים שלהם בנושאי השיווק כמו בעבר.
תוצאה

סוויפט הודיעה באוגוסט 2019 שתקליט מחדש את אלבומיה ושיריה הישנים, כאמצעי להיות הבעלים המלאים והחוקיים של המוזיקה שלה, ובמטרה לכך שתוכל להפיץ אותם למטרות מסחריות. היא החלה להקליט מחדש את קטלוג המוזיקה שלה בנובמבר 2020. בפברואר 2021 הודיעה סוויפט כי היא סיימה להקליט מחדש את אלבומה Fearless משנת 2008 והודיעה כי תוציא אותו כהקלטה חוזרת בשם, Fearless (Taylor's Version) ב-9 באפריל. בנוסף לכך, היא הוציאה את "Love Story (Taylor's Version)", הקלטה חוזרת של הסינגל שלה משנת 2008, "Love Story". בנובמבר 2021 שחררה את Red (Taylor’s version) ההקלטה החוזרת לאלבומה Red מ-2012. הרצועה האחרונה של האלבום All too well (10 minute version), הגרסה המלאה של השיר All too well הגיעה למקום הראשון במצעד השירים האמריקאי והפך לשיר הארוך ביותר בהיסטוריה שמגיע למיקום זה. סוויפט אף שחררה סרט קצר באותו השם שאותו הפיקה וכתבה בעצמה. השיר הועמד לפרס שיר השנה בטקס פרסי הגראמי בשנת 2023.
סוויפט כמו כן שחררה שתי הקלטות חוזרות של שירים מאלבומה 1989, wildest dreams (Taylor’s version), this love (Taylor’s version).
כמו כן שחררה סוויפט במרץ 2023 הקלטות חדשות לשיריה Eyes open, safe & sound, if this was a movie כקידום לסיבוב ההופעות שלה The eras tour. במאי 2023, במהלך הופעה בנאשוויל הכריזה כי speak now (Taylor’s version) יפורסם ביולי של אותה שנה. האלבום הגיע לאחר יציאתו למקום הראשון במצעד הבילבורד מה שהפך את סוויפט לאישה הראשונה עם 12 אלבומים שהגיעו למקום הראשון במצעד וכן לאדם הראשון עם 4 אלבומים בעשרת האלבומים הראשונים במצעד.
9 באוגוסט, חודש בלבד לאחר צאתו של speak now (Taylor’s version), במהלך ההופעה האחרונה שלה בלוס אנג׳לס שהיא גם האחרונה בחלקו הראשון של סיבוב ההופעות האמריקאי שלה הכריזה סוויפט על 1989 (Taylor’s version), שהיא ההקלטה מחדש לאלבומה החמישי 1989 שיצא ב-2014. האלבום צפוי לצאת 27 באוקטובר 2023, 9 שנים בדיוק לאחר צאתו של האלבום המקורי.
בכל אחד מאלבומיה המוקלטים מחדש כוללת סוויפט מספר רצועות ״מהכספת״ שנכתבו בתקופה שבה נכתב האלבום המקורי אך לא נכללו בו.
ביאורים

↑  הסכם סודיות (NDA – ראשי תיבות של Non-Disclosure Agreement), הוא מסמך משפטי בו מתחייבים לשמור בסודיות כל מידע שמועבר בין הצדדים במסגרת ההתקשרות ומוגדר כסודי או רגיש.
מפרץ אגו

| --- | --- |

 מידע כללי
 על שם:  Ago district 
 סוג:  מפרץ 
 מידע נוסף
 מדינות באגן הניקוז:  יפן 
 קואורדינטות:  34°17′02″N 136°47′23″E﻿ / ﻿34.283791666667°N 136.78972222222°E﻿ / 34.283791666667; 136.78972222222
   (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מפרץ אגו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מפרץ אגו
 
שקיעת שמש במפרץ אגו
מפרץ אָגוֹ (ביפנית: 英虞湾) הוא מפרץ השוכן בקצהו הדרומי של חצי האי שימה שבאי הונשו ביפן, בשטח העיר שימה שבמחוז מיאה. המפרץ נודע ביופיו, ובשל כך מהווה אתר תיירות פופולרי. במפרץ החל לראשונה הגידול והייצור של פנינים מלאכותיות בצורה מסחרית, בשנת 1893 ביוזמת קוקיצ'י מיקימוטו. כיום פועלות במפרץ למעלה מ-100 חוות גידול פנינים.
מייק ודייב מחפשים דייט

| --- | --- |
כרזת הסרט
כרזת הסרט
 בימוי:  ג'ייק זומנסקי 
 הופק בידי:  פיטר צ'רנין 
 תסריט:  אנדרו ג'יי. כהן, ברנדן אובראיין 
 עריכה:  לי האקסול 
 שחקנים ראשיים:  זאק אפרון אנה קנדריק אוברי פלזה אדם דווין
 מוזיקה:  ג'ק קארדוני 
 צילום:  מתיו קלארק 
 מדינה:  ארצות הברית 
 חברת הפקה:  Chernin Entertainment 
 חברה מפיצה:  InterCom, נטפליקס, פוקס המאה ה-20, דיסני+ 
 שיטת הפצה:  וידאו על פי דרישה 
 הקרנת בכורה:  8 ביולי 2016
 משך הקרנה:  98 דק' 
 שפת הסרט:  אנגלית 
 סוגה:  קומדיה, רומנטיקה
 תקציב:  $35 מיליון
 הכנסות:  77.1 מיליון $
 הכנסות באתר מוג'ו:   mikeanddave.htm mikeanddaveneedweddingdates, mikeanddave
 mikeanddave.com
 דף הסרט ב־IMDb
 
מייק ודייב מחפשים דייט (באנגלית: Mike and Dave Need Wedding Dates) הוא סרט מסוגת קומדיה-רומנטית שבויים על ידי הבמאי ג'ייק זומנסקי.
הסרט צולם בלוס אנג'לס ויצא לאור ב-8 ביולי 2016.
עלילה

האחים מייק (אדם דווין) ודייב (זאק אפרון) הם אנשי מכירות של משקאות שתעלוליהם הורסים התכנסויות משפחתיות. חתונתה של אחותם גיני מתקרבת, וההורים שלהם אומרים להם שהם חייבים להביא בנות זוג לחתונה כדי להימנע מתעלולים. מייק ודייב מפרסמים הודעה לנשים שמעוניינות להיות בנות זוגם ולבוא איתם לחתונה שבהוואי. המודעה נעשית ויראלית.
בינתיים, טטיאנה (אוברי פלזה) ואליס (אנה קנדריק) הן בנות עצלניות שאוהבות להשתכר. טטיאנה רואה את המודעה של האחים בטלוויזיה ומחליטה כי טיול חינם היא החופשה שהן צריכות. הן מנקות את עצמן ומנסות להיראות מכובדות ונשיות. כדי לקבל את תשומת הלב של מייק ודייב, טטיאנה משליכה את עצמה מול מכונית נוסעת מחוץ לבר שבו האחים נפגשים עם נשים. לאחר מכן האחים חושבים שמייק הציל את חייו של טטיאנה, וכל הרביעייה יצאו לדייט. טטיאנה התחזתה למורה בבית ספר, ומפלרטטת עם מייק. אליס, שמתחזה למנהלת קרן גידור, חושבת שלשכב עם דייב הוא בדיוק מה שהיא צריכה להתגבר על הארוס לשעבר שלה, שעזב אותה מתחת לחופה. לאחר הדייט מזמינים האחים את אליס ואת טטיאנה להוואי, כפי שציפו.
בהוואי, טטיאנה ואליס מקסימות אל משפחת האחים, ובמקביל מייק וטרי, דודו הדו-מיני, מתחילים להתחרות על תשומת הלב של טטיאנה.
במהלך החופשה נוצרים שקרים ומריבות בין האחים בשל הגילוי שהבנות ניצלו אותם רק בשביל החופשה.
שחקנים

| --- | --- |
שחקן: דמות
זאק אפרון: דייוויד " דייב"
אדם דווין: מייקל "מייק"
אוברי פלזה: טטיאנה
ג'ייק ג'ונסון: רוני
אנה קנדריק: אליס
הכנסות

הסרט היה בעל תקציב מוגבל בשווי $33מיליון דולר. הסרט זכה להצלחה רבה בקרב הקהל ואף הגיע להכנסה של $77 מיליון דולר.
מייק ואללי

| --- | --- |

 לידה:  29 ביוני 1970 (בן 54) אדיסון, ארצות הברית 
 מידע כללי
 מדינה:  ארצות הברית 
 www.mikevallely.com
 ספורט
 ענף ספורט:  הוקי קרח, היאבקות מקצועית, סקייטבורדינג 
 
מייק ואללי בספורטק בתל אביב, דצמבר 2006
מייק ואללי (נולד ב-29 ביוני שנת 1970), מוכר גם כמייק וי, הוא סקייטבורדר מקצועי ואחד הסקייטבורדרים המוכרים והמפורסמים בעולם. גדל באדיסון אשר בניו ג'רזי בארצות הברית. עבר לגור בלונג ביץ' קליפורניה.
משנת 2003 ואללי הוא סולן להקת Black Flag.
נקודות בחייו של מייק ואללי

מייק ואללי החל לגלוש בסקייטבורד בשנת 1984 וכשהיה בן 14, ובשנת 1986 קיבל חסות מחברת הסקייטבורד הגדולה באותה תקופה היא Powell Peralta. באותו קיץ הוא היה אלוף NSA בסגנון חופשי לחובבים והופיע על שער המגזין טראשר.
ב 1987 מייק הפך לסקייטר מקצועי. הופיע בסרט The Search For Animal Chin עם קבוצת הBones Brigade והופיע גם בכתב העת טרנס וורלד סקייטבורדינג.
ב 1988 עזב את עיר הולדתו, ניו ג'רזי, ועבר לגור בקליפורניה.
ב 1989, שנה אחרי שיצא הקרש הראשון על שמו על ידי Powell Peralta, עזב את החברה לטובת הקמתה שלWorld Industries Skateboards.
ב 1992 נשא לאישה את חברתו אן ובאותה שנה נולדה בתו אמילי.
ב 1995 ניצח בתחרות הראשונה שנערכה בסקייטפארק בטמפה, פלורידה והתחרה בX GAMES הראשונים.
ב 1997 נסע לסין וערך בה דמו מקצועי .
ב 1998 Etnies יצאו עם נעלי ה signature הראשונות שלו.
ב 2001 הצטרף לטור של טוני הוק לטור והחל לקחת חלק במשחקי הווידאו של טוני הוק כגון: Pro Skater underground, American, Wasteland ו Project-8.
ב 2001 בחודש ספטמבר נולדה בתו השנייה, לוסינדה.
ב 2002, הופק הסרט DRIVE השמתאר את הקריירה שלו, את התשוקה לסקייטבורד ואת ההשקעה שלו בקהילת הסקייטבורד. באותה שנה הקים את הלהקה The Rats והקליט את תקליט הסולו הראשון שלו עם הזמר וכותב השירים ג'ו גראצ'קי.
ב 2005 FUEL TV החלה להפעיל את הסדרה DRIVE: Notes From The Wilderness ו Sportskool החלה עם קטעי וידאו של Mike V.
2006 מייק ואללי ביקר בישראל וערך סבב הדגמות בירושלים, אילת, חיפה ותל אביב.
מייק ואללי ממשיך במוזיקה עם הלהקה Revolution Mother שהוקמה בנובמבר 2005. כאוהד ושחקן הוקי קרח התנדב לעזור ל NHL ועם Anaheim Ducks עוזר בקידום ההוקי בדרום קליפורניה. הוא חבר בקרן טוני הוק המסייעת בתרומות לסקייטפארקים בעולם. נוטל חלק ב Patrik Kerr Skateboard Scholarship אשר מממנת מלגות לימודים לסקייטרים. מייק מייצג את הקרשים, הבגדים והנעליים של Element, בנוסף לצירים של Destructo, לגלגלים של Speed Metal, למשקאות של SoBe.
סירטי וידאו של מייק ואללי

King of the Road Thrasher, 2006
Elementality Vol. 1 Element, 2005
Tony Hawk's Secret Skatepark Tour 900 Films, 2004
Mike V's Greatest Hits Redline], 2003
OP Kind of Skate 900 Films, 2003
Tony Hawk's Skatepark Tour 900 Films, 2003
Drive 411vp, 2002
411vm 53 411vm, 2002
Label Kills Black label, 2001
Hallowed Ground Hurley, 2001
Stand Strong 411vp, 2001
411vm 46 411vm, 2001
411vm 45 411vm, 2001
A New Horizon Team BK, 2000
411vm 42 411vm, 2000
ON video revija|ON Video Magazine Summer 2000 411vp, 2000
Sponsored Etnies, 1999
411vm 32 411vm, 1998
411vm 26 411vm, 1997
411vm Best of 2 411vm, 1995
411vm 10 411vm, 1995
Suburban Diners Powell, 1994
Right to Skate Union (podjetje|Union, 1992
1991 New Deal, 1281
Risk It Santa Cruz, 1990
Rubbish Heap World Industries, 1989
Speed Freaks Santa Cruz, 1989
Public Domain Powell, 1988
Savannah Slamma Thrasher,1988
ראו גם

סקייטבורדינג
מרכז נבט

תהליך שינוי הלימפוציט (תא B) במרכז נבט, משמאל לימין: באזור הכהה התא משובט ועובר היפרמוטציה סומטית, באזור הבהיר מוצגים בין היתר תהליך התמיינות ואפופטוזה של תא שעבר מוטציה לא רצויה.
מרכזי נֶבֶט (באנגלית: Germinal centers או Germinal centres, ובראשי תיבות GCs) הם מבנים ארעיים שנוצרים באזורי תאי-B זקיקיים (אנ') באיברים ההיקפיים של מערכת הלימפה: קשרי הלימפה, הלוחיות על שם פייר (במעי העקום) והטחול.
מרכזי הנבט משמשים לשפעול לימפוציטים בוגרים מסוג B. הם מתרבים, מתמיינים ועוברים היפרמוטציה סומטית בגנים של נוגדניהם, במהלך תגובה חיסונית רגילה, לצורך התמודדות עם איום (אנטיגן).
ראו גם

לימפומת הודג'קין - סרטן הנובע מליקוי ביצירת לימפוציטים מסוג B במרכזי נבט.
מכללת רמת-גן

| --- | --- |


 מכללה
 תקופת הפעילות:  1990–2022 (כ־32 שנים) 
 קמפוס:  רמת גן (בשת"פ עם האוניברסיטה הפתוחה)
 סטודנטים
 :  9,500
 מיקום
 מיקום:  ישראל
 מדינה:  ישראל ישראל
 קואורדינטות:  32°03′53″N 34°49′55″E﻿ / ﻿32.064777777778°N 34.832027777778°E﻿ / 32.064777777778; 34.832027777778
 www.rgc.co.il
  מפת מיקום  מפה דינמית   (למפת גוש דן מוגדלת) מכללת רמת-גן(למפת גוש דן רגילה) מכללת רמת-גן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכללת רמת-גן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכללת רמת-גן  he מכללת רמת-גןhe מכללת רמת-גןמפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
מכללת רמת גן הייתה מרכז לימודים בו התקיימו לימודי תואר ראשון ושני מטעם האוניברסיטה הפתוחה, יחד עם לימודים חוץ-אקדמיים (לימודי תעודה) במגוון מקצועות והכשרות. למרות שמה, היא לא הייתה מכללה אקדמית עצמאית. המכללה נוסדה על ידי עמיר גליל. החל מחודש ספטמבר 2022 מכללת רמת גן/שלוחת האוניברסיטה הפתוחה, סיימה את פעילותה והחל מפברואר 2023, התמזגה עם המכללה האקדמית רמת גן.
היסטוריה

המכללה נוסדה בשנת 1990 בקמפוס שהיה של תיכון אורט ר"ג. המכללה הוקמה על ידי עמיר גליל כחלק ממיזם לאפשר לצעירים אשר לא עמדו בתנאי הסף של האוניברסיטאות לקבל השכלה אקדמאית. בראשיתה המכללה הציעה לתלמידה אך ורק לימודי ערב על מנת לאפשר לתלמידים לעבוד תוך כדי הלימודים. בתקופת פעילותה ניתן היה ללמוד לתואר ראשון ושני של האוניברסיטה הפתוחה, בתנאיה, כלומר בשכר לימוד דומה לזה הנהוג באוניברסיטאות, וללא דרישה לתנאים מקדימים כגון ציוני סף בבחינות הבגרות או ציון פסיכומטרי. בנוסף, הוצעו גם לימודים חוץ-אקדמיים (לימודי תעודה) במגוון מקצועות והכשרות, מטעם המכללה.
החל מחודש ספטמבר 2022 מכללת רמת גן/שלוחת האוניברסיטה הפתוחה, סיימה את פעילותה והחל מפברואר 2023, התמזגה עם המכללה האקדמית רמת גן.
מרכזי הלימוד במכללה

לימודי תואר ראשון – במוסד הוצעו שילובים של 95 מסלולי לימוד לתואר ראשון של האוניברסיטה הפתוחה.
לימודי תואר שני – המכללה הציעה לימודי תואר שני במנהל עסקים של האוניברסיטה הפתוחה.
היחידה ללימודים חוץ אקדמיים – ביחידה זו היו מרכזי לימוד שונים, בהם בית הספר למקצועות החשבונאות, בית הספר למקצועות הניהול, בית הספר למקצועות המחשב, בית הספר למקצועות שוק ההון, בית הספר למקצועות הפסיכותרפיה, בית הספר למקצועות המזכירות ובית הספר למקצועות היין. מרבית הקורסים במרכז העניקו תעודות הסמכה של גופים ממשלתיים ובינלאומיים, וחלק מהקורסים הקנו נקודות זכות במסגרת לימודי התואר של האוניברסיטה הפתוחה (בכפוף לאישורה).
מכללת רמת-גן פיתחה תוכנית עזר לסטודנטים בשם "תוכנית המקפצה", אשר כללה שיעורי תגבור ותרגול, מכינות טרום-לימודיות ומרתונים לפני בחינות. בנוסף, היה במכללה מרכז הדרכה בלמידה.
גלריה

חצר המכללה
כיתת לימוד במכללה
קמפוס מכללת רמת-גן
הערות שוליים

1 2  מכללת רמת גן, באתר iac.ac.il
| --- | --- |
בקרת זהויות :  NLI: 987007604469705171  VIAF: 317130004   WorldCat (עם VIAF): 317130004 
משה שפירא – מנהל מכללת רמת גן במשך כשלושה עשורים (1990-2022)
מסגד אל-עסכריה

| --- | --- |

 מידע כללי
 סוג:  מסגד, מאוזוליאום, מקדש, זריה 
 על שם:  חסן אל-עסכרי 
 מיקום:  סאמרא 
 מדינה:  עיראק 
 בעלים:  Shiite Endowment Office 
 הקמה ובנייה
 תקופת הבנייה:  ?–945
 תאריך פתיחה רשמי:  945 
 חומרי בנייה:  זהב, שיש, כסף, עץ 
 סגנון אדריכלי:  אדריכלות בויהית, אדריכלות קאג'ארית 
 קואורדינטות:  34°11′56″N 43°52′25″E﻿ / ﻿34.198889°N 43.873611°E﻿ / 34.198889; 43.873611
 askarian.iq
  (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. מסגד אל-עסכריה(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. מסגד אל-עסכריה
 
מסגד אל-עסכריה לפני הפיגוע ב-2006
מסגד אל-עסכריה לאחר הפיגוע
מסגד אל-עסכריה או הקבר הקדוש אל-עסכריה (בערבית مرقد الامامين علي الهادي والحسن العسكري, תעתיק מדויק: מרקד אלאמאמין עלי אלהאדי ואלחסן אלעסכרי) הוא מסגד מוסלמי שיעי השוכן בעיר העיראקית סאמרא.
היסטוריה

זהו אחד המסגדים החשובים והקדושים ביותר בעולם השיעי, וככל הנראה הוא נבנה בשנת 944. לפי המסורת, בקבר שנמצא במסגד קבורים שני אימאמים שיעים חשובים, עלי אל-האדי וחסן אל-עסכרי, האימאמים השיעים העשירי והאחד-עשר. הם הושמו במעצר בית באזור זה של סאמרא שהיה מחנה צבאי (ומכאן שם המסגד) על ידי הח'ליפה אל-מעתצם, ונפטרו בבית בקרבת המסגד שבנה אז אל-מעתצם. המסגד סביב קברם הוקם מאוחר יותר, ב-944. בנוסף, קבורים במסגד חכימה בינת מוחמד, אחותו של האימאם עלי אל-האדי, וכן נג'ריס בינת ישועא (הידועה גם כ"ולדת אל-מהדי", אם המהדי), אשתו של חסן אל-עסכרי ואמו של מוחמד אל-מהדי.
לאחר בנייתו בשנת 944, נבנה המסגד מחדש ושופץ מספר פעמים. שינויים חשובים הם אלו של ארסלאן אל-בסאסירי בסביבות 1053 ושל הח'ליפה א-נאצר ב-1209. השינויים האחרונים טרם הפיגוע היו אלו שביצע נאסר א-דין שאה קאג'אר ששיפץ את המסגד ב-1868, והוסיף כיפתו המוזהבת ב-1905. הכיפה צופתה ב-72,00 חתיכות זהב והוקפה בקירות מחופים אריחים בצבע כחול בהיר. גובה הכיפה היה כ-20 מטרים ורוחבה כ-68 מטרים.
ב-22 בפברואר 2006 הוא עלה לכותרות בשל הפיגוע במסגד אל-עסכריה. בפיגוע נהרסה כליל כיפת המסגד, והסברה היא שהפיגוע בוצע על ידי ארגון "אל-קאעידה בעיראק" הסוני. על אף שאיש לא נפגע מהפיצוצים, המבנה ניזוק באופן קשה.
ב-13 ביוני 2007 אירע במקום פיגוע נוסף, למרות האבטחה שהושמה במקום. הפיצוץ הרס את המינרטים שנותרו עומדים לאחר הפיגוע הקודם.
לאחר הפיגוע ב-2007, הממשלה העיראקית חתמה על חוזה עם חברה טורקית כדי לשקם את המסגד. מאוחר יותר, היא ביטלה חוזה זה בשל עיכובים מצד החברה הטורקית. נכון להיום, כיפת הזהב של המסגד והמינרטים שלו נבנו מחדש ושוקמו, והמסגד פתוח שוב למבקרים.
ראו גם

הפיגוע במסגד אל-עסכריה
הערות שוליים

↑  Damien Cave ו- Graham Bowley,‏ Shiite Leaders Appeal for Calm After New Shrine Attack, באתר עיתון הניו יורק טיימס, 13 ביוני 2007
↑  Iraqis rebuild al-Askari mosque באתר רשת אל-ג'זירה
ערך זה הוא קצרמרבנושא מסגדים ובנושא עיראק. אתם מוזמנים לתרום לוויקיפדיה ו.
מרכז נגה

סמליל המרכז
מרכז נגה פעל במסגרת הקריה האקדמית אונו והעניק (עד לשנת 2016) סיוע משפטי לנפגעי עבירה, ובפרט נפגעי עבירות אלימות (כגון משפחות של נפגעי רצח והריגה) ונפגעי עבירות מין חמורות (כגון מקרי אונס). בראש המרכז עמדו פרופסור עו"ד דנה פוגץ' ועו"ד דיקלה טוטיאן.
מרכז נגה הוקם בעקבות סיוע של פוגץ' לגילה ואיתן הירש שתומר, בנם, מדריך פנימייה שנרצח על ידי חניכו בדקירות סכין. פוגץ' סייע למשפחה בהתנגדות לבקשת הרוצח והנערה שסייע לו לקבלת אזרחות ישראלית (הייתה להם אזרחות אוקראינית). שר הפנים קיבל את התנגדות המשפחה ושלל אפשרות הענקת אזרחות לשניים. עו"ד טוטיאן ייצגה קורבנות בתביעות אזרחיות עוד טרם חקיקת חוק זכויות נפגעי עבירה וייצגה במקרים תקדימיים המהווים פריצת דרך בפיצוי הקרבנות[דרוש מקור].
לאחר שהוקם המרכז, הקריה האקדמית אונו לקחה אותו תחת חסותה, ובכך אפשרה לקיים במסגרתו פעילויות נוספות לקידום זכויות נפגעים, בהן: ייצוג נפגעי עבירות מין ואלימות חמורה, פעולות לקידום חקיקה והדרכת אנשי מקצוע הנמצאים בקשר עם נפגעים, דוגמת שוטרים, שופטים, עובדים סוציאליים.
בנובמבר 2009 החליטה ממשלת ישראל לאמץ תוכנית סיוע לקורבנות עבירה, את הצעת החוק הובילו מרכז נגה והשר יצחק הרצוג.
דיונים שבהם היה המרכז מעורב

דיון בעניין שחרורם המוקדם של רוצחי דני כץ(הקישור אינו פעיל).
ע"פ 10566/08 פלוני נ' מ"י(הקישור אינו פעיל) - תקדים: פרסום שמו ותמונתו של קטין שהוא עבריין נמלט.
ע"פ 9665/06 פלוני נ' מ"י. צירוף הנפגעות כצד להליך של ערעור של נאשם, שביצע מעשים מגונים בילדות, על סכום הפיצוי שנפסק לו. בית המשפט העליון דחה את ערעורו.
בש 006843/04 מיטלמן נ' מ"י ואח' - הוצאת צו איסור פרסום. הגנה על פרטיותה ושמה הטוב של נפגעת עבירה חמורה (אמה של ילדה שנרצחה) מפני פרסום פרטי חקירה שעלולים היו לפגוע בה.
הערות שוליים

↑  בשם הבן, באתר www.israelhayom.co.il
↑  אלה לוי וינריב, ‏ד"ר דנה פוגץ': "הפרקליטות מתעלמת מקורבנות העבירה", באתר גלובס, 26 ביוני 2009
↑  ורד לוביץ', "תומר נרצח, ואנחנו הפכנו לקורבנות", באתר ynet, 6 ביולי 2005
↑  אטילה שומפלבי ורונן מדזיני, אושר הסיוע למשפחות נרצחים, באתר ynet, 22 בנובמבר 2009
מרכז מרקטוס

מרכז מרקטוס
מרכז מרקטוס הוא מכון חשיבה שמרני הפועל במסגרת אוניברסיטת ג'ורג' מייסון בארצות הברית. המכון חוקר נושאים כלכליים הקשורים בתעשייה, מסחר ושווקים ובהשפעת תקנות ממשלתיות על אלה.